Az első világháború során végrehajtott caporettói áttörés során Krobatin cs.és kir. vezérezredes 10. hadserege, Karintiábólból kiindulva áttört az alpesi hágókon, és 1917. október 31-én Tolmezzónál elérte a Tagliamento felső folyását. Csapatai november 8-án a Piavéhoz értek, elfoglalták Pieve di Cadorét, majd 9-én Longaronét is. Két bekerített olasz hadosztály esett fogságba. A siker nyomán Krobatint tábornaggyá léptették elő. Az osztrák–magyar csapatok csak a háború végnapjaiban, 1918 október végén, a harmadik piavei csata nyomán vonultak vissza.